ดาวโจนส์ปิดพุ่ง/น้ำมันทรงตัว/ทองบวก
หุ้นดาวโจนส์ปิดพุ่ง 239.79 จุด ด้านราคาน้ำมันเพิ่มขึ้น 15 เซนต์ ขณะที่ทองคำ บวก 3.80 ดอลลาร์
29 ต.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,730.48 จุด เพิ่มขึ้น 239.79 จุด หรือ +0.68% ดัชนี เอสแอนด์พี 500 ปิดที่ 4,596.42 จุด เพิ่มขึ้น 44.74 จุด หรือ +0.98% ดัชนี แนสแดค ปิดที่ 15,448.12 จุด เพิ่มขึ้น 212.28 จุด หรือ +1.39%ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 28 ต.ค. ขณะที่ดัชนีเอสแอนด์พี 500 และ แนสแดค ปิดทำนิวไฮ ขานรับผลประกอบการที่แข็งแกร่งของบริษัทจดทะเบียนสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม เพิ่มขึ้น 15 เซนต์ ปิดที่ 82.81 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนธันวาคม ลดลง 26 เซนต์ ปิดที่ 84.32 ดอลลาร์ต่อบาร์เรลราคาทองคำโคเม็กซ์งวดส่งมอบเดือนธันวาคม เพิ่มขึ้น 3.80 ดอลลาร์ ปิดที่ 1,802.60 ดอลลาร์ต่อออนซ์